Държавен вестник, бр. 6, 2014 г., стр. 27

БРОЙ  6	
Д Ъ Р Ж А В Е Н  В Е С Т Н И К 	
СТР.  27  
2. определяне на критичните времена на 
изключване при къси съединения, по условията 
за динамична устойчивост;
3. токове на къси съединения в мястото на 
присъединяване;
4. еквивалентни импеданси на електроенер-
гийната система в мястото на присъединяване;
5. настройки на релейни защити на връзките 
на присъединявания обект към ЕЕС;
6. избор на защита от пренапрежение и ко-
ординация на изолацията.
Чл. 25. Границата на собственост между 
електрическите съоръжения на оператора на 
електропреносната мрежа и тези на ползвате-
лите клиенти, производители и операторите на 
електроразпределителните мрежи се определя 
от начина на присъединяване и от вида на 
съоръженията в мястото на присъединяване, 
както е посочено в Наредба № 6 от 2004 г. за 
присъединяване на производители и потребите-
ли на електрическа енергия към преносната и 
разпределителните електрически мрежи.
Раздел III
Технически изисквания за присъединяване на 
клиенти
Чл. 26. При потреблението на активна енер-
гия не се допуска превишаване на максимално 
допустимото натоварване на нито един елемент 
от електропроводите и захранващата подстанция, 
собственост на оператора на преносната мрежа.
Чл. 27. (1) Операторът на електропреносната 
мрежа определя изисквания към клиентите, 
които влияят върху сигурността на работа на 
електроенергийната система и върху нейната 
способност за възстановяване и са необходими 
за изпълнение на защитния план и плана за 
възстановяване.
(2) Клиентите са длъжни да приемат и из-
пълняват плана за:
1. автоматично честотно разтоварване (АЧР) 
и/или автоматично честотно отделяне (АЧО) при 
аварийно понижаване на честотата в електро­
енергийната система;
2. системна автоматика за ограничаване на 
натоварването (САОН) при аварийно изключване 
на големи единични генераторни блокове;
3. участие в аварийни коридори за възстано-
вяване след системни аварии;
4. осигуряване на комуникационни връзки и 
обмен на информация с ЕСО.
(3) Максимално допустимите натоварвания 
на електропроводите, техническите параметри 
и настройки на АЧР, на АЧО, на САОН и кон-
фигурацията на коридорите за възстановяване 
се задават и настройките се осъществяват от 
оператора на електропреносната мрежа и се 
съгласуват в договора, сключен между опера-
тора на електропреносната мрежа и клиента 
съгласно чл. 62.
(4) В случай на аварии в електроенергийната 
система, свързани с нейното частично или пълно 
разпадане, операторите на електроразпредели-
телните мрежи са длъжни активно да участват 
в процеса на възстановяване чрез предоставяне 
на електрически товари при изграждането на 
енергийните коридори в съответствие с опера-
тивните разпореждания на оператора на елек-
тропреносната мрежа.
Чл. 28. (1) Ползвателите на електрическа 
енергия от електрическите мрежи, операторите 
на разпределителните мрежи и производителите 
на електрическа енергия, когато са в режим на 
потребление, трябва да консумират електрическа 
енергия с фактор на мощността cos j в диапазона 
0,9 индуктивен до 1,0.
(2) Действителният фактор на мощността се 
изчислява на базата на 15-минутните показания 
на средства за търговско измерване за активна 
и реактивна енергия.
Чл. 29. (1) Клиентите, експлоатиращи електро-
дъгови пещи, трябва да прилагат необходимите 
мерки за поддържане на относително постоянна 
активна мощност при потреблението на елек-
трическа енергия при нормална работа.
(2) Скоростта на промяна на потребяваната 
активна мощност за минута в проценти от макси-
малното натоварване не трябва да надхвърля 10 % 
от Pmax за инсталирани мощности над 50 MVA.
(3) Когато изискването по ал. 2 не е спазено 
за даден клиент, в договора за достъп между 
оператора на електропреносната мрежа и клиента 
трябва да се договорят специфични технически 
условия или отделна услуга за регулиране.
Чл. 30. (1) Допустимото внасяне на хармоници 
(THD) от клиентите в точката на присъединяване 
към електрическата мрежа е 3 % за мрежи ВН 
и 8 % за мрежи СрН.
(2) Допустимата несиметрия на напреженията, 
предизвикана от клиентите в точката на присъ-
единяване към електрическата мрежа, е 2,0 % 
за мрежи ВН и 3 % за мрежи СрН.
(3) Допустимите трептения (фликер), които 
може да предизвикат клиентите в точката на 
присъединяване към електрическата мрежа, 
са Pst = 0,8; Plt = 0,6 за мрежи ВН и Pst = 0,9; 
Plt = 0,7 за мрежи СрН.
(4) Когато клиентите на електрическа енергия 
причиняват в точката на присъединяване влоша-
ване на качеството на електрическата енергия, 
операторите на съответната електропреносна или 
електроразпределителна мрежа имат право да 
прекратят достъпа им до електрическата мрежа. 
Операторите на електропреносната и електрораз­
пределителните мрежи не дължат компенсации 
на клиентите в такива случаи.
(5) При ограничения в пропускателната спо-
собност на електрическата мрежа и опасност от 
повреди операторите на съответната електропре-
носна или електроразпределителна мрежа имат 
право да ограничават консумацията на клиенти-
те, включително изключване от електрическата 
мрежа. Операторите на електропреносната и 
електроразпределителните мрежи не дължат 
компенсации на клиентите в такива случаи.
Чл. 31. (1) Клиентите, експлоатиращи електро-
дъгови пещи, трябва да прилагат необходимите 
мерки за поддържане на относително постоянна 
реактивна мощност при потреблението на елек-
трическа енергия при нормална работа.